《山路吟》
魏晋·夏侯湛

夙驾兮待明。陟山路兮遐征。冒晨朝兮入大谷。道逶迤兮岚气清。

揽辔兮抑马。踟蹰兮旷野。旷野𩪍兮辽落。崇岳兮嵬崿。

丘陵兮连离。卉木兮交错。渌水兮长流。惊涛兮拂石。

作者简介：（243—291）西晋谯国谯人，字孝若。幼有盛才，文章宏富。美容貌，少与潘岳友善，时称连璧。为太尉掾。武帝泰始中，举贤良，对策中第，拜郎中。后补太子舍人，转尚书郎，出为野王令。惠帝立，以为散骑常侍。性豪侈，将死，遗命薄敛。曾著《魏书》，见陈寿《三国志》，便坏己书而罢。今存《夏侯常侍集》。